دبئی (مانیٹرنگ ڈیسک) انٹرنیشنل کرکٹ کونسل (آئی سی سی) نا رداٹ ورلڈ ٹی ٹوئنٹی ایونٹس داسہ 2021 و 2022 ٹی مریک۔ کرکٹ نا شیدائی کن خراب ءُ خبر اس کہ کورونا وائرس نا سوب آن اینخو آسٹریلیا ٹی شیڈول ٹی ٹوئنٹی ورلڈ کپ ءِ کینسل کننگا۔  انٹرنیشنل کرکٹ کونسل (آئی سی سی) نا اہم انگا بورڈ دیوان تدوک آ دے ویڈیو لنک آ مس ہراٹی اینخو اکتوبر نومبر اٹ آسٹریلیا ٹی شیڈول ٹی ٹونٹی ورلڈکپ ءِ کینسل کننگ نا پڑو کننگا۔ آئی سی سی نا رداٹ ورلڈ ٹی ٹوئنٹی ایونٹس داسہ 2021 و 2022 اٹ مریک۔ 2021 و 2022 نا ورلڈ ٹی ٹوئٹی ایونٹس نا مہماندار ملک انا فی الحال پڑو ءِ کننگتو وخت اس کہ شیڈول نا رداٹ 2021 نا ورلڈ ٹی ٹوئنٹی بھارت اٹ مروئی ئس۔ بھارت اٹ مروک آ  2023 ون ڈے ورلڈ کپ  نا تاریخ ءِ ہم شش تو مونی کننگانے داسہ 2023 نا ورلڈ کپ فروری مارچ نا جاگہ غا اکتوبر و نومبر اٹ گوازی کننگک۔ انٹرنیشنل کرکٹ کونسل نا رداٹ ٹی ٹوئنٹی ورلڈ کپ ءِ کینسل کننگ نا فیصلہ آئی سی سی نا آئی بی سی بورڈ نا دیوان اٹ کننگا۔ آئی سی سی نا چیف ایگزیکٹو منوسوانہے نا رداٹ پنجا اوور نا  ورلڈ کپ ءِ مونی دننگ نا مسخت کوالیفائنگ پیریڈ پورو کروئی ءِ۔
